ཉེ་ཆར་ལྷ་ས་གྲོང་ཁྱེར་དང་དེའི་ཆར་གཏོགས་ཀྱི་ས་གནས་ཁག་ཏུ་དུས་ཆེན་གྱི་རྣམ་པ་ཧ་ཅང་འཁྲུག་ཆ་དོད་པོ་ཡོད།དཔེར་ན།ཞོ་སྟོན་དུས་ཆེན་དང་།ཆབ་བཞུགས་ཀྱི་དུས་ཚིགས་སྐར་མ་རི་ཥི།འོང་སྐོར།དེ་བཞིན་རྒྱལ་ཡོངས་གཅིག་གྱུར་གྱི་དུས་ཆེན་ཟླ་མཆོད་དུས་ཆེན་དང་།དྭངས་གསལ་དུར་མཆོད་ཉིན་མོ།ད་དུང་ཁེ་ལས་དང་ཚོགས་པ་ཁག་གིས་གཉེར་བའི་སྒྱུ་རྩལ་འགྲེམས་སྟོན་སྣ་མང་།རྒྱལ་ཕྱི་དང་རྒྱལ་ནང་གི་ཡུལ་སྐོར་བ་མང་པོ་ཞིག་ཀྱང་སྐབས་དེའི་དགའ་སྟོན་ལོངས་སུ་སྤྱོད་ཕྱིར་འོང་བཞིན་ཡོད་པས།དབྱར་དུས་ཀྱི་ལྷ་སའི་རང་བྱུང་གི་མཛེས་སྡུག་ཁྲོད་དུ།རིག་གནས་ཀྱི་དུས་སྟོན་ཟད་མི་ཤེས་པ་ཞིག་སྟར་བཞིན་ཡོད།དེ་ལྟའི་དམངས་འཚོ་དང་དམངས་ཕྱུག་གི་སྲིད་ཇུས་འོག་ཏུ།འཁྲུག་ཆ་དང་ཟད་མི་ཤེས་པའི་དགའ་སྟོན་ལ་རོལ་བ་དང་དུས་མཚུངས།སླར་ཡང་དེ་ལ་ཕྱིར་རྟོག་བྱེད་པ་དེ་ནི་འགན་འཁྲི་ཞིག་དང་།རིག་གནས་དང་ཁྲོམ་ར་གཉིས་ཀ་སྐྱོན་བྲལ་ངང་ནས་དེ་བས་གོང་འཕེལ་སོང་སྟེ་དམངས་འཚོ་ལེགས་སྤེལ་ཐུབ་པའི་རྨང་གཞི་ཞིག་ཀྱང་ཡིན།